Almuevennen, 1844-08-28
Blandt de Sager som Forsamlingen ikke har antaget til Behandling, er endnu een som det kan interessere vore Læsere at erfare noget nærmere om, nemlig det af Fabrikant Dalgas indleverede, fra HøienJerlev Sogneforstanderskab, om Forandringer i Communalanordningen. Der er to af de syv Punkter Forslaget omhandler, der paa mange Steder har givet Anledning til Tvivl, Strid og Collisioner mellem de paagjældende Autoriteter, hvilke ved de af Commissarius ved denne Leilighed givne Forklaringer og Oplysninger, kunne erholde et Slags Regel til Jagttagelse i Fremtiden. Disse tvende Punkter findes i Andragendet saaledes fremstillede: "Med Hensyn til 5 17 i Communalanordningen finde vi det absolut nødvendigt, for at vedligeholde Sogneforstanderskabets Virkelyst og bevirke Bi veienes behørige Jstandsættelse, at Sogneforstanderskaberne, i alt hvad der angaaer Arbeidet paa slige Veie sideordnes Politimesteren, og navnligen afsyne Vejene med denne, eller, naar Politimesteren har Forfald, syne ene, dog at Politimesteren, naar han selv møder, bestemmer Dagen, og i alt Fald udsteder de fornødne Ordrer til Arbeidet, efter forudgaaet Aftale med Forstander skaberne. Politimesterens Myndighed i Politisager indskrænkes herved ingenlunde, tvertimod, den faaer bedre Leilighed til at skride ind i det rette Øieblik og langt større Garantii opnaaes for Veienes Forbedring, thi Forstanderskaberne sættes herved bedre istand til at opfylde deres Pligt med Tilsynet ved Veiearbeidet, da det er begribeligt, at naar de Veipligtige vide, at Forstanderskabet syner med, ville de vise ganske anden Hørrighed og Følgsomhed under Arbeidet. Overhovedet ligger der en besynderlig Modsigelse i at sideordne Forstanderskaberne Politimesteren i alt, hvad der angaaer Bestemmelserne om Veiforbedringer, og siden ved Udførelsen at give Forstanderskaberne Sognefogdernes underordnede Bestilling med Opsynet ved Veiarbeidet. J alt Fald bør Forstanderskaberne beholde deres Stilling ved Siden af Politimesteren indtil Arbeidet er bedømt, og Politiets Hjælp behøves til at fremtvinge Arbeidet. For Politimesterne, der have saa meget andet at tage vare, maa det desuden blive en stor Lettelse, at Forstanderskaberne forrette Veisynene, de facto skeer jo dette allerede paa mange Steder, hvorfor altsaa ikke ligesaa godt gjøre det til Lov strax Og naar alt kommer til alt, hvem kan bedre end Forstanderskabet føre Tilsyn med Biveiene. Men dette Tilsyn bør ikke være indskrænket ved skadelige Former. Hvad §20 angaaer, da er den affattet i saa ubestemte Udtryk, at det uden Tvivl meget var at ønske at den hele nøie forklaredes, og at der vistes hvilke de Midler ere, der staae til Forstanderskabernes Raadighed, for at forhindre Betleri og Løsgjængeri, hvorledes Forstanderskaberne kunne understøtte Sognefogderne i Opfyldelsen af deres Pligter, og hvorledes de kunne bidrage til at fremme og opretholde god Politiorden. Det burde især nøie bestemmes, om Forstanderskabernes Virksomhed i de anførte Retninger skal indskrænke sig til blotte Anmeldelser for Politiet, eller hvorvidt Forstanderskaberne i visse Tilfælde selv kunde indskride i Udøvelsen af Politiforholdsregeler, som f. Ex. ved Anholdelsen af Betlere og Løsgjængere, Optagelsen af græssende Kreaturer paa Veiene eller i Veigrøfterne. Afbrydelsen af ikke tilladte Legestuer eller Lystigheder, utilladt Sidden i Kroerne m. m. saadant, hvorved mange Vidtløftigheder vilde undgaaes. De fleste Forstander skaber have kun udrettet lidet endnu i de paagjældende Retninger, blot fordi de ikke have vidst, hvorledes de havde at gaae tilværks herved. Vel har det Kongl. danske Kancellie i en Skrivelse af 3die Febr. 1843 (indført i Col. Tidende af f. A. Side 187) givet en Fortolkning af § 20; men med al Respekt for det høie Collegium, forekommer Fortolkningen os ikke klarere end selve Lovbudet. Forsaavidt Anmeldelser til Politimesteren bør finde Sted, vilde det vist ikke skade at anbefale Sidste af alle Kræfter, at understøtte Sogneforstanderskaberne. J Førstningen vil dette vistnok foraarsage ham megen Uleilighed, men tages der strax med Alvor fat paa Sagen, ville Politimestrene selv snart vinde derved.